ВЪПРОСИ И ОТГОВОРИ ПО ПРОЦЕДУРА
BG161PO003-2.4.02 „ПОДКРЕПА ЗА РАЗВИТИЕТО НА КЛЪСТЕРИТЕ В БЪЛГАРИЯ” 
ВЪПРОС № 11)

Здравейте, 

потенциален кандидат по схемата, ЮЛНСЦ, асоциация, има сред членовете си 2 физически лица, но покрива изискването да има 7 броя юридически лица и еднолични търговци. Общият брой на членовете е над 20. Допустим кандидат ли е по процедура BG161PO003-2.4.02 „Подкрепа за развитието на клъстерите в България”? 

Благодаря предварително за отговора!

Поздрави,

Николова
malinka_nikolova@abv.bg
28.02.2013 г.

ОТГОВОР № 11)

Възприетото в Насоките за кандидатстване по настоящата процедура определение за клъстер е следното: „Обединение на предприятия в определен сектор или регион или обхващащи последователни нива на производство/услуги и маркетинг, което може да включва и университети, други научноизследователски организации, териториални органи и/или органи на местното самоуправление. Клъстерите стимулират иновациите и/или увеличават конкурентоспособността и бизнес възможностите на техните членове чрез трансфер на технологии, насърчаване на взаимотношенията, споделяне на ресурси, оборудване, обмяна на знания, опит и добри практики и др. Клъстерите създават нови конкурентни качества чрез синергия на познанията, технологиите и пазарните позиции на членовете си“. 

Обединението-кандидат по настоящата процедура трябва да отговаря на определението (концепцията) за клъстер, за да бъде допустимо по настоящата процедура, като правната форма на сдружаване е по преценка на юридическите лица, участващи в обединението-кандидат и в съответствие с приложимото законодателство.

Допълнително следва да имате предвид, че категорично решение относно допустимостта или недопустимостта на даден кандидат или проект може да се вземе само от членовете на Оценителната комисия по процедурата, които на етап оценка на проектното предложение ще разполагат с пълната информация и документи, включени в съответното проектно предложение. 
ВЪПРОС № 12)

Здравейте уважаеми колеги,

Във връзка с процедура BG161PO003-2.4.02 „Подкрепа за развитието на клъстерите в България” бих желал да ви попитам следното:

Допустимо ли е средствата, предоставени под формата на съфинансиране от страна на клъстера, да са генерирани от публични институции, членове на обединението?

Предварително благодаря за отговора.

Георги Сакалиев
g.sakaliev@burgas.bg
28.02.2013 г.

ОТГОВОР № 12)

В т. 1.7. „Размер и интензитет на безвъзмездната финансова помощ“ от Насоките за кандидатстване изрично е посочено, че остатъкът от общите допустими разходи по проекта следва да бъдат финансирани чрез собствени средства на кандидата или от външни източници, които изключват всякаква публична подкрепа.
ВЪПРОС № 13)

Здравейте! 
Възможно ли е консултант по проекта да е дружество, участващо в клъстерното обединение, а също - дружество, член на клъстерното обединение да е и доставчик на услуги или ДМА?

С уважение!

Иван Чолаков

iycholakov@gmail.com
01.03.2013 г.

ОТГОВОР № 13)

Извършването на дейности по проекта, за които е предвидено да бъдат проведени процедури за избор на изпълнител от страна на бенефициенти съгласно приложимото законодателство, от страна на членове на клъстера е нeдопустимо. 

При изпълнение на договора за безвъзмездна финансова помощ по настоящата процедура бенефициентът няма право да сключва договори със свързани лица и/или с лица, които са обект на конфликт на интереси.

